ອຸດສາຫະກຳ ເທັກໂນໂລຈີ ສະຫະລັດ ຕັ້ງຄວາມຫວັງ ໃຫ້ແກ່ປະທານາທິບໍດີຄົນໃໝ່
ໃນຂະນະທີ່ລັດຖະບານໃໝ່ຈະເຂົ້າມາ, ທຸກສາຍຕາແມ່ນຈະແນມໃສ່ວ່າ ສາຍພົວພັນລະຫວ່າງ ຊີລີຄອນ ວາເລ ກັບ ວໍຊິງຕັນ ນັ້ນມັນຈະຖືກແກ້ໄຂແນວໃດ. 
ດ້ວຍຜູ້ທີ່ຄາດວ່າຈະຖືກເລືອກເປັນປະທານາທິບໍດີ ທ່ານ ໂຈ ໄບເດັນ ມີກຳນົດທີ່ຈະເຂົ້າດຳລົງຕຳ ແໜ່ງໃນວັນທີ 20 ມັງກອນ, ພາກພື້ນ ຊີລີຄອນ ວາເລ (Silicon Valley) ທີ່ມີຊື່ສຽງດ້ານເທັກໂນໂລຈີ ແມ່ນກຳລັງກະກຽມຕົນເອງສຳລັບລັດຖະບານຊຸດໃໝ໋, ໃນຂະນະທີ່ເຂົາເຈົ້າໄດ້ປະເຊີນກັບການກົດດັນຕໍ່ຫຼາຍບັນຫາລວມມີ ການຕໍ່ຕ້ານການຜູກຂາດ, ການໃຊ້ຄຳເວົ້າໃນສະຖານທີ່ອອນໄລນ໌, ແລະ ບັນຫາຄວາມເປັນສ່ວນຕົວທາງດິຈິຕອລ ນັກຂ່າວວີໂອເອ ມິແຊລ ຄວິນ (Michelle Quinn) ມີລາຍງານ, ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ໃນເວລາທີ່ປະທານາທິບໍດີ ບາຣັກ ໂອບາມາ ເຂົ້າດຳລົງຕຳແໜ່ງໃນປີ 2009, ສາຍພົວພັນທີ່ໃກ້ ຊິດລະຫວ່າງ ວໍຊິງຕັນ ກັບພາກພື້ນ ຊິລິຄອນ ວາເລ ໄດ້ຈະເລີນເຕີບໂຕ ມ້ວນໄປໜ້າ 12 ປີ ໃນວັນທີ 20 ມັງກອນນີ້, ຮອງປະທານາທິບໍດີຂອງທ່ານ ໂອບາມາ ຄືທ່ານ ໂຈ ໄບເດັນ, ແມ່ນມີກຳນົດທີ່ຈະເປັນປະທານາທິບໍດີ ສະຫະລັດ ຄົນຕໍ່ໄປ ແນວໃດກໍຕາມ, ເທື່ອນີ້, ສາຍພົວພັນແມ່ນຈະແຕກຕ່າງ ທ່ານນາງ ຈີຈີ ຊອນ, ຈາກສະຖາບັນກົດໝາຍເພື່ອເທັກໂນໂລຈີ, ພະແນກກົດໝາຍແລະນະໂຍ ບາຍທີ່ ຈອຣຈ໌ທາວນ໌ ໄດ້ກ່າວວ່າ “ເຖິງວ່າຈະເປັນສະມາຊິກຂອງລັດຖະບານທ່ານ ໂອບາມາ, ຂ້າ ພະເຈົ້າວ່າ ມັນມີຈຸດອ່ອນສຳລັບ ຊີລີຄອນ ວາເລ ທີ່ບາງເທື່ອຈະເປັນຈຸດທີ່ຖືກມອງຂ້າມຫຼາຍກວ່າ ຂ້າພະເຈົ້າບໍ່ຄິດວ່າເຈົ້າຈະເຫັນມັນຢູ່ທີ່ນີ້ ຂ້າພະເຈົ້າຄິດວ່າສາຍຕາຂອງປະຊາຊົນແມ່ນເປີດກວ້າງໃນລັດຖະບານຊຸດນີ້ ” ມັນມີຫຍັງທີ່ໄດ້ປ່ຽນໄປ? ມີການເຕີບໂຕດ້ານເທັກໂນໂລຈີ ມັນໄດ້ກາຍເປັນສູນກາງຂອງເສດຖະ ກິດໂລກ, ການປັບປ່ຽນດ້ານການຄ້າ, ການໃຊ້ຄຳເວົ້າໃນສະຖານທີ່ອອນໄລນ໌ ແລະ ສະຖານທີ່ເຮັດວຽກ ໃນບໍ່ເທົ່າໃດປີທີ່ຜ່ານມາ, ບັນດາເຈົ້າໜ້າທີ່ໆຖືກເລືອກ ແລະ ນັກເຄື່ອນໄຫວທັງຫຼາຍໄດ້ຕິຕຽນ ກ່ຽວກັບສິ່ງທີ່ເອີ້ນວ່າ “ເທັກໂນໂລຈີໃຫຍ່ ຫຼື Big Tech) ກ່ຽວກັບບັນຫາເຊັ່ນການແຂ່ງຂັນ ແລະ ຄວາມເປັນສ່ວນຕົວທາງດິຈິຕອລ ໃນລະຫວ່າງການໂຄສະນາຫາສຽງປະທານາທິບໍດີ, ທີມຂອງທ່ານ ໄບເດັນ ໄດ້ຕຳໜິວິຈານ ເຟສບຸກ ສຳລັບການໃຫ້ຂໍ້ມູນຜິດຢູ່ເວັບໄຊ້ຂອງເຂົາເຈົ້າ ແລະ ຜູ້ລົງແຂ່ງຂັນ ທ່ານ ໄບເດັນ ໄດ້ເວົ້າ ກ່ຽວກັບ ການສ້າງເສດຖະກິດທີ່ໄດ້ຜົນຢ່າງເປັນທຳຫຼາຍກວ່າເກົ່າ ສຳລັບປະຊາຊົນຫຼາຍຂຶ້ນ… ເຊິ່ງເປັນສັນຍານທີ່ບາງຄົນເວົ້າວ່າ ຜູ້ທີ່ຄາດວ່າຈະຖືກເລືອກເປັນປະທານາທິບໍດີນັ້ນ ຈະມີຄວາມສົນໃຈໃນການເບິ່ງຫາອຳນາດຂອງເທັກໂນໂລຈີ ທ່ານ ໄບເດັນ ອາດສືບຕໍ່ກວດສອບບັນດາບໍລິສັດເທັກໂນໂລຈີ, ຄືທີ່ລັດຖະບານທ່ານ ທຣຳ, ລັດຕ່າງໆຂອງສະຫະລັດ ແລະ ບັນດາຜູ້ນຳລັດຖະສະພາໄດ້ເຮັດ, ກ່ຽວກັບ ການກ່າວຫາໃນດ້ານການປະພຶດທີ່ຕໍ່ຕ້ານການແຂ່ງຂັນ ທ່ານ ຊາລັອດ ສລາຍແມນ ຜູ້ອຳນວຍການດ້ານນະໂຍບາຍການແຂ່ງຂັນ ແລະ ຄວາມຮູ້ສາທາ ລະນະ ກ່າວວ່າ “ພວກເຮົາມີຄວາມເປັນຫ່ວງພິເສດ ກ່ຽວກັບ ການແຂ່ງຂັນ ແລະ ອຳນາດຂອງລະ ບົບ ການປະຕິບັດງານ ທາງເທັກໂນໂລຈີທີ່ໃຫຍ່ທີ່ສຸດ ແລະ ຂ້າພະເຈົ້າຫວັງວ່າຈະມີການໃຫ້ຄວາມສົນໃຈຢ່າງໃກ້ຊິດຕໍ່ບັນຫາທີ່ວ່ານັ້ນ ໃນລັດຖະບານທ່ານ ໄບເດັນ ສຳລັບໜ້າທີ່ຂອງເຂົາເຈົ້າ, ອຸດສາຫະກຳເທັກໂນໂລຈີແມ່ນພ້ອມສຳລັບການກວດສອບທີ່ເຂົາ ເຈົ້າ ອາດໄດ້ຮັບ ທ່ານນາງ ລິນດາ ມໍຣ໌, ປະທານ ແລະ ຜູ້ບໍລິຫານໃຫຍ່ຂອງບໍລິສັດ TechNet ກ່າວວ່າ “ບັນດາບໍລິສັດເທັກໂນໂລຈີພວກນີ້ ໄດ້ເຕີບໃຫຍ່ຂຶ້ນຍ້ອນເຂົາເຈົ້າໃຫ້ສິ່ງທີ່ພວກລູກຄ້າຕ້ອງການ ” ທ່ານນາງ ລິນດາ ມໍຣ໌ ກ່າວຕໍ່ໄປວ່າ “ສະນັ້ນຂ້າພະເຈົ້າຈຶ່ງໄດ້ເອົາໃຈໃສ່ຫຼາຍຂຶ້ນ ແລະ ເຫັນຄຸນຄ່າໃນເລື່ອງດັ່ງກ່າວ ແລະ ປະຊາຊົນໃນ ອາເມຣິກາຫຼາຍໆຄົນກໍເຊັ່ນກັນ… ” ທ່ານນາງ ລິນດາ ມໍຣ໌ ກ່າວອີກວ່າ ຂ້າພະເຈົ້າຄິດວ່າ ບໍລິສັດພວກນີ້ໄດ້ມີຄວາມພ້ອມ ສຳລັບການກວດສອບແບບນັ້ນ, ແລະ ຂ້າພະເຈົ້າແນ່ໃຈວ່າ ເຂົາເຈົ້າຈະມີຄວາມພ້ອມຫຼາຍທີ່ຈະໃຫ້ການຮ່ວມມື ແລະ ຈະອະທິບາຍການປະຕິບັດທາງທຸລະກິດຂອງເຂົາເຈົ້າທັງໝົດ ” ດ້ວຍລັດຖະບານທ່ານ ໄບເດັນ, ພາກພື້ນຊີລິຄອນ ວາເລ ມີຫລາຍຢ່າງທີ່ຢູ່ໃນບັນຊີທີ່ເຂົາເຈົ້າຢາກໄດ້ພຽງສອງຢ່າງກໍຄື ກົດໝາຍຄວາມເປັນສ່ວນຕົວແຫ່ງຊາດ ແລະການປ່ຽນແປງໃນກົດລະ ບຽບຄົນເຂົ້າ ເມືອງຕ່າງໆ ບັນດານັກວິຈານດ້ານເທັກໂນໂລຈີ ແລະ ເທັກໂນໂລຈີເອງ ແມ່ນຢາກໃຫ້ຄົນຫັນໄປໃຊ້ທາງອອນໄລນ໌ ຫຼາຍຂຶ້ນ, ໂດຍສະເພາະໃນເຂດຊົນນະບົດຂອງ ອາເມຣິກາ ຜູ້ທີ່ຄາດວ່າຈະຖືກເລືອກເປັນປະທານາທິບໍດີ ຄົນໃໝ່ມີລາຍງານວ່າ ກຳລັງເຮັດວຽກກັບບັນດາສະມາຊິກສະພາສັງກັດພັກເດໂມແຄຣັດ ເພື່ອກະກຽມຂະ ຫຍາຍການໃຊ້ຈ່າຍດ້ານຄື້ນສັນຍານຄວາມຖີ່ຂອງລັດຖະບານກາງຂະໜາດໃຫຍ່ ທ່ານນາງ ຈີຈີ ຊອນ, ກ່າວວ່າ “ໃນເຂດຊົນນະບົດຂອງ ອາເມຣິກາ, ມັນບໍ່ມີຮອດຄື້ນອິນເຕີແນັດ ໃຫ້ເຊື່ອມຕໍ່ໄດ້ ແມ່ນບໍ່? ມັນຮອດບໍ່ມີເຄືອຂ່າຍຄື້ນສັນຍານ ເຖິງແມ່ນວ່າເຈົ້າມີເງິນທີ່ຈະເຊື່ອມຕໍ່ມັນ, ແຕ່ຍັງຕ້ອງໄດ້ຮັບມືກັບບັນຫາເຊັ່ນວ່າ ແທ້ຈິງແລ້ວເປັນບັນຫາໃຫຍ່ຫຼາຍ ຖ້າປະຊາຊົນບໍ່ສາມາດຈ່າຍຄ່າຄື້ນສັນຍານ ກໍຍ້ອນມັນແພງໂພດ ” ໃນຂະນະທີ່ລັດຖະບານໃໝ່ຈະເຂົ້າມາ, ທຸກສາຍຕາແມ່ນຈະແນມໃສ່ວ່າ ສາຍພົວພັນລະຫວ່າງ ຊີລີຄອນ ວາເລ ກັບ ວໍຊິງຕັນ ນັ້ນມັນຈະຖືກແກ້ໄຂແນວໃດ